[{"text_idx": "#000000", "text": "Parolu kaj lernu (Speak and learn) \u2013 nova aplikaj\u0302o ankau\u0306 kun Esperanto!"}, {"text_idx": "#000001", "text": "E@I kunlaboras lastatempe pri diversaj edukaj projektoj \u2013 unu el ili estas j\u0302us lanc\u0302ita: \u201cSpeak and learn\u201d (Parolu kaj lernu) \u2013 aplikaj\u0302o por plurfunkciaj telefonoj kaj tabulkomputiloj."}, {"text_idx": "#000002", "text": "En la lerniga aplikaj\u0302o vi trovos 20 lingvojn, inkluzive Esperanton! La c\u0302efa ideo de la aplikaj\u0302o estas kolekto de c\u0302. 380 gravaj parolturnoj, frazoj, esprimoj, utilaj c\u0302efe por Erasmus-studentoj. (Kompreneble uzi g\u0302in povas iu ajn por iu ajn celo.)"}, {"text_idx": "#000003", "text": "La aplikaj\u0302o estas senpaga, kaj uzebla por c\u0302iuj tri plej grandaj operaciumaj sistemoj: iOS, Android kaj Windows. La aplikaj\u0302o estas c\u0302efe kreita por uzado en plurfunkciaj (sag\u0302aj) telefonoj, sed eblas g\u0302in funkciigi ankau\u0306 en tabulkomputiloj. Avantag\u0302o de la aplikaj\u0302o estas, ke oni povas elekti lingvojn lau\u0306bezone (kaj s\u0302ang\u0302adi ilin iam ajn), do la aplikaj\u0302o povas utili kaj lerni Esperanton, sed ankau\u0306 ajnan de la ceteraj 19 lingvoj. Aldone, estas g\u0302is nun relative malmultaj aplikaj\u0302oj kun Esperanto, do des pli bonas, kiam nia lingvo aperas en tia c\u0302i pli granda projekto, kiu inkluzivas jam tuj 20 lingvojn."}, {"text_idx": "#000004", "text": "Movig\u0302emo de junuloj pligrandig\u0302as danke al la programo Erasmus+. Tre ofte okazas, ke studentoj malfacile adaptig\u0302as al nova lando c\u0302ar ili ne scipovas la lokan lingvon, kaj pro la komunikproblemoj aperantaj pro tio, ke la angla, germana au\u0306 franca, kutime instruataj kiel dua lingvo en lernejoj, ne estas parolataj de c\u0302iuj homoj en EU-landoj."}, {"text_idx": "#000005", "text": "Estas tre utile havi bazan scion de la lingvo de la lando, al kiu la partoprenanto veturas. Koni la c\u0302efajn elparolregulojn kaj la plej tipajn frazojn bezonatajn en c\u0302iutaga komunikado jam multe helpas. La projekto kreis plurlingvan interagan au\u0306d-vidan produkton por lerni lingvojn: \u201cSpeak and Learn\u201d. La produkto ebligas al lernanto lerni bazajn frazojn en konkretaj lingvoj, en niveloj A1 kaj A2."}, {"text_idx": "#000006", "text": "La produkto ne bezonas dau\u0306ran konekton al la Interreto, la uzanto c\u0302iam havos la aparaton kun si (tamen tio signifas, ke vi bezonas c\u0302. 260 MB da libera spaco en via telefono). La planata rezulto estas helpi al junuloj adaptig\u0302i al la lando, al kiu ili veturas danke al la programo Erasmus+. Tiu c\u0302i projekto estas financata per subteno de la Eu\u0306ropa Komisiono."}, {"text_idx": "#000008", "text": "Jen c\u0302i tie la aplikaj\u0302o haveblas, ankau\u0306 kun Esperanto-traduko de la retejo: "}, {"text_idx": "#000009", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000011", "text": "Tiu c\u0302i retejo uzas Akismet por malpliigi trudaj\u0302ojn. Ekscii kiel viaj komentaj datumoj estas traktataj."}, {"text_idx": "#000012", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}, {"text_idx": "#000015", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]